টি-টোয়েন্টি বিশ্বকাপকে সামনে রেখে বিসিবির পক্ষ থেকে নেওয়া হয়েছে বেশ কয়েকটি পদক্ষেপ। তারই অংশ হিসেবে দক্ষিণ আফ্রিকা সফরে যাবে মেয়েরা। সেখানে পাঁচ ম্যাচের ওয়ানডেসহ তিনটি টি-টোয়েন্টি ম্যাচ খেলবে লাল-সবুজের নারী দলটি। প্রাথমিকভাবে এই ক্যাম্পে ডাকা হয়েছে ৩০ ক্রিকেটারকে। দু’সপ্তাহের ক্যাম্প শেষে চূড়ান্ত দল ঘোষণা করা হবে। আর আগামী ২৮ এপ্রিল দক্ষিণ আফ্রিকার উদ্দেশে উড়াল দেবে দলটি।